OzLabs/hebrew-wiki-articles huggingface dataset:
אדון החלומות

אדון החלומות (באנגלית: The Dream Master) הוא ספר מדע בדיוני מאת רוג'ר זילאזני שנכתב בשנת 1966, וזיכה את כותבו בפרס נבולה בשנת 1965 (בגרסתו המקורית שנקראה "המעצב", אנגלית: He Who Shapes). המהדורה העברית הודפסה בהוצאת זמורה-ביתן בשנת 1987.

עלילת הספר מתרחשת בעתיד שבו צפיפות האוכלוסין והטכנולוגיה יצרו עולם שבו האנושות חנוקה פסיכולוגית תחת עומס צפיפותה. זהו עולם שבו חדשנות בתחום הפסיכולוגיה הקלינית שבה מתמחה גיבור הספר צ'ארלס רנדר, מאפשרת לו לחדור לתוך תודעתם של מטופליו וליצור או להרוס שם עולמות כאוות נפשו ועל ידי כך לרפא אותם. רנדר מסכים לטפל ברופאה מבריקה איילין שאלוט אשר שואפת בעצמה להתמחות בתחום, אך סובלת מבעיה אקוטית של עיוורון מלידה. רנדר שמוקסם מהכנות והשאפתנות של איילין נסחף במסע שלהם להעשיר את עולמה בחוויית הראיה, ולבסוף עומד בפני המצב המסוכן שבו מיטשטש הגבול שבין התודעה של המטפל והמטופל, ונבחנת השליטה שלו להישאר ולהיות אדון החלומות. 

==קישורים חיצוניים==
* 
*

קטגוריה:ספרי מדע בדיוני
קטגוריה:יצירות זוכות פרס נבולה
קטגוריה:ספרי רוג'ר זילאזני
קטגוריה:ספרי זמורה ביתן
קלע (כדורסל)

[[מייקל ג'ורדן, אחד השחקנים המזוהים ביותר והטובים ביותר בעמדת הקלע]]
קלע, או שוטינג גארד (באנגלית: Shooting Guard) היא אחת מחמש עמדות הכדורסל, המוכרת גם כ"עמדה מספר 2" או "סקנד-גארד". לרוב, הקלע גבוה מרכז הקבוצה ונמוך מהסמול פורוורד, וגובהו בין 1.91 ל-2.01 מטרים. מייקל ג'ורדן נחשב לפי דעת רבים לשחקן והקלע הטוב בהיסטוריה.

==אופי התפקיד==
[[קובי בראיינט אחד הקלעים הגדולים בהיסטוריה]]
באופן מסורתי תפקידו העיקרי של הקלע, כפי שרומז שמו, הוא לקלוע נקודות. לרוב, הקלע ניחן באתלטיות, זריזות ויכולת קליעה המאפשרים לו לקלוע במגוון דרכים שונות, כולל קליעה מעבר לקשת השלוש, קליעה מחצי מרחק, קליעה מכדרור או ממסירה, חדירה לסל וקליעה בקרבת הסל בצעד וחצי או הטבעה. הקלע גם מחזיק ביכולות כדרור ומסירה טובות, מאחר שהרכז נקלע פעמים רבות לשמירה כפולה של היריבה, ונאלץ למסור לקלע שנדרש לנהל את ההתקפה. בגלל מגוון הכישורים ההתקפיים הנדרשים מהקלע, לעיתים קרובות הוא משמש כמרכז המערך ההתקפי של קבוצתו. לצד חשיבותו ההתקפית של הקלע בקבוצה, ישנו משקל רב גם ליכולותיו ההגנתיות, מאחר שהוא נדרש לשמור בדרך כלל על הקלע היריב. ישנם קלעים הזוכים לתפקיד משמעותי בקבוצתם למרות מוגבלותם ההתקפית, ובזכות יכולתם להצר את צעדיו של הקלע מהקבוצה היריבה, כדוגמת טוני אלן, אימאן שאמפרט, תאבו ספולושה, ראג'ה בל, דאג כריסטי, מייקל קופר ודניס ג'ונסון. בישראל ידוע הקלע דריק שארפ שהצטיין ביכולתו ההגנתית ובקליעה לשלוש.

קלעי עבר בולטים כוללים את ג'רי וסט, האל גריר, סם ג'ונס, פיט מרוויץ', דראז'ן פטרוביץ', קלייד דרקסלר, מייקל ג'ורדן, רג'י מילר, קובי בראיינט, וריי אלן. בין הקלעים הבולטים כיום אפשר לציין את ג'יימס הארדן, קליי תומפסון, וחואן קרלוס נבארו.

במקרים מסוימים אמון הקלע גם על מלאכת הובלת הכדור, לצד הרכז; שחקן כזה מכונה "קומבו גארד". הקומבו גארדים בדרך כלל נמוכים יחסית לקלעים, והם מסוגלים לשחק בשתי עמדות הגארד ביעילות. דוגמאות לשחקנים הנחשבים כ"קומבו גארדים" הם אריק בלדסו, טייריק אוונס, מונטה אליס, ג'מאל קרופורד, ג'ייסון טרי, אלן אייברסון וארל מונרו.

כמו כן קיים המונח "סווינגמן" (באנגלית: Swingman), המכונה גם "גארד-פורוורד" או "שחקן כנף", המתאר שחקן שיכול לשחק הן בעמדת הקלע והן בעמדת הסמול פורוורד. אלו הם שחקנים רב-גוניים, היכולים "להתנדנד" (swing) בין שתי העמדות, וזהו מקור שם המונח. לרוב, גובהם של סווינגמנים נע בין 1.95 ל-2.05 מטר. שחקנים בולטים שאפשר להגדירם כסווינגמנים בליגת ה-NBA כוללים את פול ג'ורג', לברון ג'יימס, פול פירס, אנדרה איגודלה, אנדרו ויגינס, דמאר דרוזן ושחקני עבר כגון ג'ון האבליצ'ק, ג'ורג' גרווין, טרייסי מקגריידי ווינס קרטר.

==קישורים חיצוניים==

==הערות שוליים==

קטגוריה:עמדות בכדורסל
פלורן פיאטרוס

פלורן פיאטרוס (בצרפתית: Florent Piétrus; נולד ב-19 בינואר 1981 בלאס אבֶימס, גוואדלופ) הוא כדורסלן בעל אזרחות צרפתית המשחק עבור פאמסה ולנסיה ונבחרת צרפת. פיאטרוס משחק בעמדות הסנטר והפאוור פורוורד ומתנשא לגובה של 2.01 מטרים. הוא אחיו של הכדורסלן מיקָאֱל פיאטרוס.

== קריירה ==
בעונת 1997/98, בגיל 16 וחצי, פיאטרוס פתח את הקריירה הבוגרת שלו במדי פו אורטז ובכך הפך לשחקן הצעיר ביותר בליגת העל הצרפתית. במדי פו אורטז שותף פיאטרוס בזכייתה בשלוש אליפויות (00/01, 02/03, 03/04) ובזכייתה פעמיים בגביע הצרפתי (00/01, 01/02). לאחר כמעט עשור במדיה של הקבוצה הצרפתית, פיאטרוס עבר לליגת העל הספרדית, לאחר שסיכם באוניקאחה מאלגה. פיאטרוס, סייע, בשלוש עונותיו במאלגה, לזכות בגביע המלך לאחר ניצחון בגמר על ריאל מדריד, ושנה לאחר מכן לזכות באליפות ספרד לראשונה בהיסטוריית המועדון.

לאחר מכן, פיאטרוס סיכם במדיה של אסטודיאנטס מדריד ושיחק עימה במשך עונה. באותה עונה, פיאטרוס, רשם ממוצעים של כ-8.5 נקודות ושל כ-4 כדורים חוזרים, בנוסף לחסימה בממוצע למשחק, שסייעו למועדון להישאר עונה נוספת בליגה הבכירה, לאחר שכמעט ירד לליגת המשנה. פיאטרוס לא המשיך במועדון וחתם אצל פאמסה ולנסיה לאחר שדחה הצעות מקבוצות ביוון וצרפת.

פיאטרוס סייע לפאמסה להעפיל למשחקי ההצלבה, מהמקום ה-7 ועזר למועדון להבטיח את מקומו במפעלים האירופאים בעונה הבאה. פיאטרוס סיים את העונה הסדירה עם ממוצעים של כ-8.8 נקודות ושל כ-3.7 כדורים חוזרים.

==קריירה בינלאומית==
פיאטרוס חבר בסגל נבחרת הלאומית של צרפת משנת 2006 ושותף עימה בכל אליפויות אירופה והעולם וכן במשחקים האולימפיים משנה זו. פיאטרוס זכה עם נבחרתו במדליית הארד באליפות אירופה 2005.

==קישורים חיצוניים==

* [http://www.eurocupbasketball.com/ulebcup/home/on-court/players/showplayer?clubcode=pam&pcode=AZK פרופיל] באתר היורוקאפ

קטגוריה:כדורסלני אוניקאחה מאלגה
קטגוריה:כדורסלני אסטודיאנטס מדריד
קטגוריה:כדורסלני ולנסיה
קטגוריה:כדורסלני נבחרת צרפת
קטגוריה:כדורסלני סאסקי בסקוניה
קטגוריה:כדורסלני פו אורטז
קטגוריה:כדורסלני פריז לבלואה
קטגוריה:כדורסלנים גוואדלופים
קטגוריה:כדורסלנים צרפתים
קטגוריה:צרפתים ממוצא גוואדלופי
קטגוריה:צרפתים שנולדו ב-1981
קטגוריה:גוואדלופים שנולדו ב-1981
אסתר רחל קמינסקה

קברהּ של קמינסקה בבית הקברות היהודי הגדול בוורשה
אסתר רחל ("רוּחְל") קמינסקה (בכתיב יידי: אסתּר־רחל קאַמינסקאַ; בפולנית: Ester Rachel Kamińska; 10 במרץ 1870 – 25 בדצמבר 1925), מגדולות שחקניות התיאטרון הפולני, מייסדת התיאטרון היהודי בוורשה (ביידיש: 'וואַרשאַווער יידישער קונסט-טעאַטער'). כונתה "אם התיאטרון היהודי" ו"אליאונורה דוזה היהודייה".

== קורות חיים ==
אסתר רחל הלפרין נולדה בעיירה פורוזוב שבקרבת וולקוביסק, בתחום המושב (כיום במערב בלארוס). אביה, שמעון הלפרין, היה חזן.

לאסתר רחל ואברהם יצחק קמינסקי נולדו שלושה ילדים:
שחקנית התיאטרון והראינוע רגינה קמינסקה (1894–1913), שחקנית התיאטרון והקולנוע אידה קמינסקה (1899–1980) והמלחין וקונצרטמייסטר התזמורת הפילהרמונית הישראלית יוסף קמינסקי (1903–1972).

אסתר רחל קמינסקה נפטרה בשנת 1925, ונקברה בבית הקברות היהודי בוורשה.

על שמהּ ועל שם בתה אידה נקרא התיאטרון היהודי בוורשה, המציג מחזות משל גדולי סופרי ומחזאי היידיש, בהם שלום עליכם, י"ל פרץ, מנדלי מוכר ספרים ואברהם גולדפדן.

== קריירה ==
הופעתהּ הראשונה הייתה בשנת 1892, בגיל 22, על במת תיאטרון "אלדוראדו" (Eldorado) בוורשה. החל מ-1893 שיחקה הלפרין בקבוצת התיאטרון של בעלהּ לעתיד, אברהם יצחק קמינסקי. בשנת 1900 ייסדו בני הזוג תיאטרון נודד, שב-1913 קבע את מושבו בוורשה, ושהיה בעל רפרטואר עשיר של מחזות מרחבי העולם. למן שנת 1914 נדדו עם התיאטרון ברחבי אירופה, הציגו על במות סנקט פטרבורג, קייב, אודסה ופריז וזכו לתהילה רבה.

ב-1924, כשנה לפני מותה הספיקה קמינסקה לשחק גם בגרסה הראשונה לסרט הקולנוע "תקיעת כף" (Ślubowanie), בה השתתפו בין השאר גם לייב קדישזון, יוסף בולוף, ואידה קמינסקה.

==לקריאה נוספת==
*אסתר רחל קמינסקה, בריוו ['מכתבים'], וילנה: פאראלג פון ב. קלצקין, 1927. 
*יצחק טורקוב-גרודברג, די מאמע אסתר רחל, ורשה: פארלאג "יידיש בוך", 1953. 
*זלמן זילבערצווייג, די וועלט פון אסתר רחל קאמינסקא ['עולמהּ של רחל קמינסקה'], מקסיקו, 1969. (תורגם לאנגלית)
<div style="direction: ltr;">
*Ida Kaminska, My Life, My Theater (ed. and translated: Curt Leviant), New York: London: 1973. 
</div>

==קישורים חיצוניים==

* [http://www.porozow.net/Luminaries.htm#Moshe%20and%20Ruchel אסתר-רחל קמינסקה], באתר הזיכרון לקהילת פורזבה 
* [http://www.yivoinstitute.org/digital_exhibitions/index.php?mcid=71&mid=145 אסתר רחל קמינסקה על הבמה], באתר ייווא
* [http://www.weblo.com/celebrity/available/Ester_Rachel_Kaminska/585609/ דיוקנה] 
* [http://www.yivoinstitute.org/digital_exhibitions/index.php?mcid=84&mid=143 אסתר רחל ואידה קמינסקה עם חברי התיאטרון היידי בוורשה (1923], באתר ייווא
* לורה קורלצ'ולי מינסר, 
* 
* 
* , (25 שנה למותה של קמינסקה)

קטגוריה:ילידות 1870
קטגוריה:שחקני תיאטרון יידיש
קטגוריה:שחקניות קולנוע וטלוויזיה יהודיות פולניות
קטגוריה:שחקני קולנוע וטלוויזיה יהודים פולנים
קטגוריה:יהודיות בלארוסיות
קטגוריה:משפחת קמינסקי
קטגוריה:יהודים הקבורים בבית הקברות היהודי בוורשה
קטגוריה:שחקני קולנוע יידיש
קטגוריה:שחקניות יידישאיות
קטגוריה:נפטרות ב-1925
גבריאל מימון

גבריאל (גבי) מימון (נולד ב-1961) הוא איש ציבור שכיהן כמנכ"ל משרד הפנים בשנים 2009–2011 ומנכ"ל משרד התעשייה, המסחר והתעסוקה בשנים 2006–2009.

==ביוגרפיה==

מימון, בוגר תואר בכלכלה, חשבונאות ומשפטים, הוסמך כרואה חשבון וכיהן כיושב ראש מחוז הדרום של לשכת רואי החשבון. בפעילותו הציבורית שימש יושב ראש דירקטוריון "החברה לפיתוח אזורי תעשייה באר שבע".

בשנים 2001–2003 שימש מימון יועץ כלכלי לשר הפנים אלי ישי. לאחר הקמת הממשלה ה-30 עבר למגזר הפרטי וניהל חברה למתן שירותי ייעוץ כלכלי.

בשנים 2003-2006 כיהן כחבר מועצת העיר באר שבע מטעם מפלגת ש"ס.

בשנת 2006, עם מינויו של אלי ישי לשר המסחר, התעשייה והתעסוקה מונה מימון למנכ"ל המשרד. בשנת 2009 עבר עם ישי למשרד הפנים ומונה למנכ"ל המשרד, וליו"ר המועצה העליונה לתכנון ולבניה.

ב-18 באוקטובר 2010 נעצר מימון בחשד לקבלת דבר במרמה, במסגרת מכרז מינהל מקרקעי ישראל למגרשים ביישוב יד בנימין.. 
ב-20 בינואר 2011 הגיש את התפטרותו לשר הפנים. מימון הועמד לדין וזוכה מחמת תביעה חסרת בסיס וראיות.

בנובמבר 2020 מונה לדירקטור בחברת אל על. 

==קישורים חיצוניים==
* 

==הערות שוליים==

קטגוריה:רואי חשבון ישראלים
קטגוריה:מנכ"לי משרד הפנים
קטגוריה:מנכ"לי משרד התעשייה, המסחר והתעסוקה
קטגוריה:פעילי ש"ס
קטגוריה:חברי מועצת העיר באר שבע
קטגוריה:יד בנימין: אישים
קטגוריה:יועצים כלכליים ישראלים
קטגוריה:ישראלים שנולדו ב-1961
מגדל

[[מגדל אייפל בפריז שבצרפת, מהמבנים המפורסמים בעולם]]
[[מגדל סי אן בטורונטו שבקנדה - המבנה הגבוה ביותר בעולם בין השנים 1975–2007]]
העיר [[שיבאם שבתימן ובה מאות מגדלים שנבנו במאה ה-16]]
מגדל משוחזר של "חומה ומגדל" ב[[חניתה]]
מגדל הוא מבנה גבוה משמעותית ביחס לשטח הבסיס שלו.

==שימושי מגדלים==
===יתרונות אסטרטגיים===
לאורך ההיסטוריה השימוש במגדלים לצורך השגת יתרון טקטי על אויבים הוא נפוץ. מגדלים כחלק ממערך ביצורים שימשו כנקודת תצפית טובה וכמקום טוב למקם כלי ירי. בתקופות עתיקות אף השתמשו במגדלים ניידים, הנקראים מגדלי מצור, שנגררו אל עבר חומות האויב ושימשו נקודת תצפית, בסיס לכלי ירי ובסיס להנחתת לוחמים על החומות הנצורות. גם כיום נעשה שימוש במגדלי תצפית בבסיסים צבאיים.

===אנרגיה פוטנציאלית===
גובהם הרב של מגדלים מעניק לגופים הנמצאים בראשם אנרגיה פוטנציאלית כבידתית גדולה. מגדל מאפשר לאדם לנצל את כוח הכבידה שמפעיל כדור הארץ על גופים כדי להפיל אותם מגובה רב ולהרוויח אנרגיה קינטית רבה. את העיקרון הזה מנצלים מגדלי מים שבהם אוגרים מים בגובה רב כדי שייווצר לחץ שיזרים אותם בצנרת. כמו כן העיקרון מנוצל במגדל החמצה שלרוב משמש לאגירת תבואה ובו התבואה תופסת את מלוא נפח המיכל הודות לכבידה. גם מגדלי קידוח משתמשים בגובה כדי לכוון מקדחות מגבוה אל האדמה.

העיקרון מנוצל גם בענפי ספורט. בקפיצות סקי משתמשים במגדלים בראש מדרון כמשטח בסיס כדי להגדיל את שיפוע המדרון. בקפיצה למים קופצים לבריכה מפלטפורמה מוגבהת. גם מגדלים המשמשים לקפיצת בסיס מנצלים את אותו העיקרון. גובה המגדל מאפשר לצונחים לחוות נפילה חופשית בעוצמה רבה.

===גורדי שחקים===
גורדי שחקים לרוב אינם נחשבים למגדלים, על אף שהם חולקים מאפיינים דומים. הם מנצלים את גובהם כדי להכיל נפח רב ביחס לשטח המועט שהם תופסים על פני הקרקע. גורדי שחקים משמשים בעיקר למגורים או כשטח משרדי.

===תקשורת===

בתקופות שונות שימשו המגדלים רבות לצורכי תקשורת. בתקופות קדומות וגם כיום מנוצלת העובדה שמגדלים נראים ממרחק רב כדי להפיץ מידע על פני קילומטרים רבים. דוגמאות לכך הם מגדלורים המסמנים חופים ונמלים ומגדלי שעון המראים את השעה. ממגדלים ניתן גם להפיץ קול למרחק רב והדבר מנוצל במגדלי פעמונים ומינרטים של מסגדים.

כיום משמשים מגדלים לתמיכה באנטנות המשדרות וקולטות גלי רדיו הנושאים שידורי רדיו, טלוויזיה, תקשורת סלולרית ותקשורת נתונים.

===שימושים נוספים===
למגדלים שימושים רבים נוספים, בהם:
* כיעד תיירותי המאפשר תצפית פנורמית.
* כאובייקט אדריכלי, אמנותי או סמלי. לדוגמה צריח מחודד וזיגוראת
* לספק גישה לתנאים אטמוספיריים. לדוגמה לשם הפעלת טורבינת רוח, קיום מדידות מטאורולוגיות והפעלת מגדל-טלסקופ.
* לניסויים הנדסיים. לדוגמה בחינת עמידות של עצמים לנפילה חופשית ובדיקת מעליות.
* לתמוך בגשר תלוי.
* למטרות קירור. לדוגמה בארובה ומגדל קירור.
* לאפשר גישה למקומות ועצמים גבוהים. לדוגמה מעבורת חלל על כן השיגור.
* כעמדת תצפית על המתרחש סביב. לדוגמה מגדל פיקוח ומגדל של שומר יערות.

==ראו גם==

* צריח

==קישורים חיצוניים==
* 
* 

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:טיפוסי מבנים
Jet4you

Jet4you הייתה חברת תעופה מרוקאית זולה, שבסיסה הראשי נמצא בעיר קזבלנקה. החברה הייתה חלק מברית TUI איירליינס של חברת התיירות TUI, והיא הפעילה טיסות בין מרוקו לאירופה. באפריל 2012 התמזגה לתוך ג'טאייר פליי, חברה נוספת בברית TUI איירליינס.

== צי המטוסים ==
{| class="toccolours" border="1" cellpadding="3" style="border-collapse:collapse;text-align:center "
|+צי החברה נכון ליולי 2011:
|-
! style="background-color:lightgreen;" | כלי טיס
! style="background-color:lightgreen;" | בשירות
! style="background-color:lightgreen;" | הערות
|-
|בואינג 737–800
|align="center"|3
|
|-
!סה"כ
!3
!
|}
== קישורים חיצוניים ==

 מדיה וקבצים בנושא [http://www.airliners.net/search/photo.search?airlinesearch==Jet4you&distinct_entry=true Jet4you] באתר Airliners.net

קטגוריה:חברות לטיסות חסך
קטגוריה:חברות מרוקאיות
קטגוריה:מרוקו: תעופה
קטגוריה:TUI איירליינס
קטגוריה:חברות תעופה שנסגרו
רתמה (טיפוס)

רתמה לטיפוס וגלישה
רתמה (באנגלית: harness, בצרפתית: baudrier) היא מערך של רצועות התפורות יחד כך שאדם יכול להיתלות בהן על חבל. קיימות רתמות לטיפוס, רתמות לעבודה, רתמות חזה ורתמות גוף מלא. ניתן לבנות רתמה מאולתרת מרצועה או חבל בעזרת קשרים.

מרבית הרתמות מיוצרות מניילון ומיעוטן מדיינימה. בעת רכישת רתמה רצוי לבדוק שהיא נוחה, גם לאורך זמן וגם כאשר תלוי עליה ציוד רב.

==חלקי הרתמה== 
הרתמה מורכבת מרצועות ועוביין וריפודן משתנה לפי יעודן. רתמות טיפוס תהיינה לרוב קלות, בעוד שרתמות לעבודה הן מאסיביות ומרופדות. מרבית הרתמות המיועדות לטיפוס וגלישה מורכבות מ:
* רצועות נושאות עומס - המהוות את גוף הרתמה.
* אבזמים - לכוונון של רצועות המתניים ו/או של לולאות הרגליים של הרתמה.
* לולאות לאיבטוח ותליה - בעזרתן מתחברים אל החבל 
* לולאות לציוד - המאפשרות תליית ציוד וגישה מהירה אליו.

==רתמות לטיפוס וגלישה==
קיימות רתמות במידה קבועה ורתמות מתכווננות. ככל שהרתמה מתכווננת יותר, כך היא כבדה יותר (כי יש בה רצועות ארוכות יותר ואבזמים).

===רתמה לטיפוס אלפיני ולמסלולים ארוכים===
רתמות אלה ניתן ללבוש מעל בגדים, בלי להכניס את הרגליים (על מנת שיהיה ניתן ללבוש ולפשוט אותן עם קרמפונים - מערכת קוצים המורכבת על הנעל להגברת היציבות על קרח ושלג) ללולאות הרתמה. תכונה נוספת היא שניתן לפתוח את לולאות הרגליים ולהוריד את המכנסיים, בלי להתנתק מן החבל, דבר היכול להיות שימושי במסלולים ארוכים ובסביבה אלפינית.

===רתמה לטיפוס ספורטיבי===
רתמות לטיפוס ספורטיבי הן לרוב קלות במשקל ופשוטות במבנה. רתמה כזו לרוב אינה מתכווננת שכן היא מיועדת לשימוש על ידי אדם אחד, ולכן מתאימה לו. לרתמות ספורטיביות יש רצועות צרות, מעט ריפוד ואבזמים קטנים, כדי לחסוך משקל. בשנים האחרונות משתמשים יותר ויותר בחומרים קלים. דיינימה הופך פופולרי כי הוא חומר קל וחזק, למרות שדיינימה אינו עמיד בשחיקה ורתמות המיוצרות מחומר זה מתבלות במהירות רבה יותר.

==רתמות גוף מלא==
רתמת גוף מלא
רתמת גוף מלא היא רתמה שנקודת התליה שלה גבוהה יותר. השימוש ברתמת גוף מומלץ במקרים בהם מרכז הכובד גבוה: אנשים גדולים וכבדים וילדים קטנים. קיימות גם רתמות חזה שניתן לשלבן עם רתמה רגילה ליצירת רתמת גוף.

===רתמה לילדים===
רתמה לילדים היא רתמת גוף מלא עם נקודת תליה גבוהה יותר. אצל ילדים הראש גדול ביחס לגוף ולכן מרכז הכובד גבוה יותר. אצל ילדים קיימת סכנת התהפכות גבוהה יותר ולכן החשיבות של נקודת החיבור המוגבהת.

===רתמות עבודה===
רתמות עבודה הם רתמות המשמשות לעבודה בגבהים: ניקוי חלונות ושיפוצים בגורדי שחקים, לדוגמה. כיוון שסוג עבודה זה משלב שהייה של זמן ארוך ברתמה, חישבות הנוחות בה גדולה ולכן רתמות עבודה הן רתמות גוף מלא. רתמות אלא לרוב מאסיביות ומרופדות יותר.

== קישורים חיצוניים ==

* [http://wiki.imga.org.il/index.php?title=%D7%A8%D7%AA%D7%9E%D7%95%D7%AA הערך "רתמות" באנציקלופדיית הטיפוס]
קטגוריה:טיפוס
האובזרבר

האובזרבר (באנגלית: The Observer) הוא עיתון בריטי היוצא לאור בכל יום ראשון. גישתו הפוליטית היא סוציאל-דמוקרטית וליברלית חברתית ברוב הנושאים, בדומה לעיתון היומי הגארדיאן, אשר קנה את האובזרבר בשנת 1993. הוא השבועון הוותיק ביותר שיצא לאור בימי ראשון. הגיליון הראשון יצא לאור לראשונה ב-4 בדצמבר 1794 על ידי ו.ס. באורן.

==עורכים==
* ו"ס באורן וו"ה באורן (1791–1807)
* לואיס דוקסאט (1807–1857)
* יוסף סנואו (1857–1870)
* אדוארד דייסי (1870–1889)
* הנרי דאף טראיל (1889–1891)
* רחל ששון בר (1891–1904)
* אוסטין האריסון (1904–1908)
* ג'יימס לואיס גארוין (1908–1942)
* אייוור באורן (1942–1948)
* דייוויד אסטור (1948–1975)
* דונלד טרלפורד (1975–1993)
* ג'ונתן פנבי (1993–1995)
* אנדרו ג'ספאן (1995–1996)
* ויל האטון (1996–1998)
* רוג'ר אלטון (1998–2007)
* ג'ון מולהולנד (2008–2018)
* פול ובסטר (2018 ואילך)

==קישורים חיצוניים==

* 

* 
* [http://observer.guardian.co.uk/ אתר האובזרבר]

קטגוריה:הממלכה המאוחדת: עיתונים
אדוארד דייסי

אדוארד סטפן ג'יימס דייסי (באנגלית: Edward James Stephen Dicey; 15 במאי 1832 - 7 ביולי 1911) היה כתב אנגלי. 
== חייו ==
אדוארד, יליד היכל קלייברוק, לסטרשייר, הוא בנו של תומאס אדוארד דייסי, ואחיו של המשפטן אלברט ואן דייסי. אדוארד למד מתמטיקה ולימודים קלאסיים בקינגס קולג' בלונדון ובטריניטי קולג' שבקיימברידג'. 

במרוצת השנים הפך אדוארד לעיתונאי בולט. הוא עבד ככתב בדיילי טלגרף, ולאחר מכן כעורך הדיילי ניוז, וב-1870 התמנה לעורך האובזרבר והחזיק במשרה זו עד שנת 1889. הוא כתב ספרים רבים על יחסים בינלאומיים, שהחשובים מביניהם הם "אנגליה ומצרים" (1884), "בולגריה, מדינת האיכרים" (1895) ו"מצרים של העתיד" (1907).

דייסי מת בלונדון ב-1911 והוא קבור בבית הקברות ברומפטון בלונדון.

== קישורים חיצוניים ==

* 

קטגוריה:עיתונאים בריטים
קטגוריה:בריטים שנולדו ב-1832
קטגוריה:בריטים שנפטרו ב-1911
ראמז ג'ראיסי

ראמז ג'ראיסי (בערבית رامز جرايسي; נולד ב-24 באוקטובר 1951) הוא פוליטיקאי ישראלי ששימש ראש עיריית נצרת בשנים 1994–2014.

== ביוגרפיה ==
ג'ראיסי הוא בוגר טכניון בחיפה - סיים את לימודי התואר הראשון בהנדסת מכונות ב-1973 ותואר שני בהנדסה אזרחית ב-1978. הוא היה בין מייסדי ועד הסטודנטים הערבים בטכניון וממקימי "ועד הסטודנטים הערבים הארצי".

ב-1978 נבחר לכהן במועצת העיר נצרת מטעם רשימת "חזית נצרת הדמוקרטית". הוא כיהן כממלא מקומו של ראש העירייה תאופיק זיאד, וכיושב ראש ועדת המשנה לוועדה המקומית לתכנון ובנייה. לאחר שזיאד נהרג בתאונת דרכים, נבחר ג'ראיסי לתפקיד ב-4 באוגוסט 1994.

בבחירות לכנסת השבע עשרה הוצב ג'ראיסי במקום ה-117 הסמלי ברשימת חד"ש לכנסת ובבחירות לכנסת השמונה עשרה שובץ שוב ג'ראיסי במקום סמלי ברשימת המפלגה לכנסת.

בבחירות לרשויות המקומיות שהתקיימו בשנת 2013, זכה עלי סלאם, סגנו של ג'ראיסי במשך 15 שנים ויריבו בבחירות, ב-43.21% מהקולות. בכך, ניצח את ג'ראיסי בהפרש של 22 קולות בלבד. ג'ראיסי ערער על תוצאות הבחירות בפני בית המשפט המחוזי בנצרת, ובדצמבר 2013 הורה זה על ספירה מחודשת של 47 מעטפות שנפסלו בשל כך שלא נחתמו על ידי חבר ועדת קלפי. סלאם הגיש ערעור מטעמו על ההחלטה, ובטרם זה הוכרע, ב-8 בינואר 2014, נערכה ספירת המעטפות שבמחלוקת, והסתבר כי ג'ראיסי גבר על סלאם בתשעה קולות. עם זאת, בפברואר 2014 הורה בית המשפט העליון, על עריכת הבחירות בעיר מחדש. בבחירות שהתקיימו ב-11 במרץ 2014 הפסיד ג'ראיסי לעלי סלאם בהפרש גדול של 10,400 קולות לטובת סלאם.

ג'ראיסי הוא נוצרי יווני אורתודוקסי. הוא נשוי לד"ר חנאן קירקבה-ג'ראיסי ולהם שלוש בנות.

==קישורים חיצוניים==

* [http://www.news1.co.il/Archive/006-D-987-00.html?tag=14-33-41 ביוגרפיה של ראמז ג'ראיסי] באתר חדשות מחלקה ראשונה.
* [http://hadash.org.il/archives/על-מה-מוחות-הרשויות-הערביות-ראמז-גראי/ על מה מוחות הרשויות הערביות / ראמז ג'ראיסי]
* [http://www.maki.org.il/he/ainmenu-41/10644-2011-03-12-18-39-36 ראמז ג'ראיסי: "הרשויות המקומיות הערביות תומכות בשביתת העובדים הסוציאליים"]
ראמז גראיסי במהלך מסע הבחירות לראשות העירייה, 2013

==הערות שוליים==

קטגוריה:ראשי עיריית נצרת
קטגוריה:ערבים נוצרים ישראלים
קטגוריה:ראשי רשויות מקומיות מטעם חד"ש
קטגוריה:מהנדסים ישראלים
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1951
קטגוריה:ערבים בראשות רשויות מקומיות בישראל
ויקיפדיה הערבית

ויקיפדיה הערבית (בערבית: ويكيبيديا العربية) היא הגרסה בשפה הערבית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה. גרסה זו של ויקיפדיה החלה לפעול ביולי 2003.

ויקיפדיה הערבית היא הוויקיפדיה השבע-עשרה בגודלה, עם ערכים ו- משתמשים פעילים.

קיימות שתי ויקיפדיות נוספות בדיאלקטים ערביים: ויקיפדיה בערבית מצרית וויקיפדיה בערבית מרוקאית.

== היסטוריה ==
עם הקמת מיזם ויקיפדיה ב-2001, נשמעו קריאות להקמת מיזם ויקיפדיה בערבית, והוקם דומיין בשם ar.wikipedia.org, אך לא נעשתה עבודה רצינית לכתיבת הוויקיפדיה.<ref></ref> ביולי 2003 הוקם האתר מחדש, אך התפתחותו הייתה איטית.

ב-2007 עצרה משטרה חשאית את מנהל המערכת של ויקיפדיה הערבית ותבעה כי ייתן להם את כתובת IP של משתמש מסוים. בעקבות האירוע שונו הנהלים בוויקימדיה ונקבע כי לא תהיה למשתמש יחיד גישה לכלל הנתונים של משתמש יחיד<ref name="Flashpoint"></ref>.

בעבר, בניגוד לרקע הרגיל של הוויקיפדיות בשפות השונות, הרקע של הדפים בוויקיפדיה הערבית כלל דפוס ריצוף של ערבסקות, אך עם הזמן סגנון העיצוב יישר קו עם שאר הוויקיפדיות.

ב-2013 החל לגדול קצב הצמיחה של הכתיבה בוויקיפדיה זו, ובשבוע שבין 15 בדצמבר 2013 וה-21 בדצמבר 2013 חגגה הוויקיפדיה את הגעתה ל-250,000 ערכים.
העמוד הראשי של הוויקיפדיה הערבית ב-23 בדצמבר 2023. המביע הזדהות עם הפלסטינים

במהלך מלחמת חרבות ברזל, ב-23 בדצמבר 2023, העמוד הראשי של ויקיפדיה הערבית "הוחשך" וכל הערכים נחסמו לעריכה למשך 24 שעות כתמיכה בתושבי עזה ובקריאה לישראל "להפסיק את רצח העם בעזה", כמו כן לוגו האתר נצבע בצבעי הדגל הפלסטיני<ref></ref>. 

== צנזורה ==
ערב הסעודית חסמה את ויקיפדיה הערבית ביולי 2006 יחד עם גוגל תרגום, בנימוק של פריצוּת וחוסר תקינות.

אתר ויקיפדיה הערבית היה חסום לגישה בסוריה מאז אפריל 2008 ועד פברואר 2009 כחלק ממדיניות הצנזורה של הממשלה הסורית. לא ניתן שום נימוק רשמי לחסימה ולהסרתה על ידי ממשלת סוריה (ויקיפדיות בשפות אחרות לא נחסמו).

== ביקורת ==
ויקיפדיה הערבית נמדדת כבעלת עומק (שיטה להארכת טיבה של ויקיפדיה המבוססת על מספר עריכות לערך) של 249, הממקם אותה כאחת הויקיפדיות הגבוהות במדידה (קודמות לה ויקיפדיה האנגלית, ויקיפדיה הבנגלית, ויקיפדיה הצרפתית, ויקיפדיה הסרבו-קרואטית, ויקיפדיה התאית, ויקיפדיה העברית, ויקיפדיה בוולאפיק וויקיפדיה הווייטנאמית)<ref></ref>.

ב-2020 נמתחה ביקורת על ויקיפדיה הערבית מצד הקהילה הגאה לאחר מחיקת ערך על סארה חגאזי, פעילה לסבית מצרית<ref></ref><ref></ref>.

==גלריית תמונות==
{| align=center
|<gallery widths="200px" heights="170px" perrow="3">
קובץ:The_Arabic_Wikipedia,_blacked_out_for_Gaza_identification_(Israel-Gaza_war).png|פוסטר המופיע בעמוד הראשי, המודיע שהאתר יחזור לפעילותו הרגילה בעוד כ-5 שעות ו-57 דקות, 23 בדצמבר 2023
קובץ:The Arabic Wikipedia, blacked out for Gaza identification (Israel-Gaza war 23 Decmber 2023 (2).JPGהלוגו של הוויקיפדיה הערבית כפי שנראה ב-23 בדצמבר 2023 לכל מי שנכנס לוויקיפדיה בכל ערך
קובץ:Wikipedia-logo-v2-ar-PalestineFlag.svg|סמל ויקיפדיה הערבית, לאור תמיכה בזכויות העם הפלסטיני

</gallery>
|}
==ראו גם==
* ויקיפדיה בערבית מצרית

==קישורים חיצוניים==

* 

==הערות שוליים==

ערבית
קטגוריה:אתרי אינטרנט בערבית
קטגוריה:אתרי אינטרנט שהושקו ב-2003
ציור (1946)

"ציור" (באנגלית: Painting) הוא ציור מאת הצייר הבריטי פרנסיס בייקון משנת 1946. הציור, הנחשב לאחת מן היצירות החשובות שלאחר מלחמת העולם השנייה.

במרכז התיאור הסוריאליסטי של בייקון נמצאה תיאור של דמות, מופשטת למחצה, המוסתרת תחת מטריה שחורה. במקום בו אמור להימצא כיס החליפה שלה מתואר כתם צהוב. היא מוצבת על מעין בימה מעוגלת, חלל האופייני לציורים נוספים של בייקון. מאחורי הדמות מצויה גווייה פשוטת עור, התלויה בעזרת חבלים. הגווייה המאזכרת יצירות ידועות כגון "שור שחוט" (1655) מאת רמברנדט, או ציורו של חיים סוטין "בקר שחוט". צורות גרפיות בצבע ורוד בהיר מדגישות את תנוחת הגווייה והופכות אותה למעין תיאור של צליבה.

בייקון העיד בריאיון עמו כי הציור והדימויים שבו נולדו מתוך מקריות ש"הצטברה" בציור.

האמן וידידו של בייקון גרהם סטרלנד (Graham Sutherland) ראה את הציור בסטודיו של בייקון והמליץ לסוחרת האמנות שלו, אריקה בראוזן (Erica Brausen), לצפות ביצירה. בראוזן ביקרה בסטודיו בסתיו 1946 ורכשה את היצירה תמורת 200 פאונד. היצירה הוצגה בכמה תערוכות קבוצתיות וביניהם בתצוגה הבריטית של "התערוכה הבין-לאומית לאמנות מודרנית" (Exposition internationale d'arte moderne), שהתקיימה ב-1946 במוזיאון הלאומי לאמנות מודרנית (כיום מרכז ז'ורז' פומפידו).

בשנת 1948 קנה אוצר האמנות אלפרד באר (Alfred H. Barr) את הציור עבור המוזיאון לאמנות מודרנית בניו יורק. בייקון, ששהה באותה עת במונטה קרלו, כתב לסטרלנד וביקש ממנו למרוח פיקסטיב (ציפוי הגנה שקוף) על חלקי הפסטל שבציור לפני שישלח לארצות הברית, במטרה להגן עליו.

== קישורים חיצוניים ==
*"[https://www.moma.org/collection/browse_results.php?object_id=79204 ציור]" באתר המוזיאון לאמנות מודרנית

קטגוריה:ציורים
קטגוריה:המוזיאון לאמנות מודרנית
קטגוריה:ציורים משנות ה-1940
קטגוריה:בעלי חיים באמנות
משה יצחק מטלון

משה יצחק מטלון (1872 - 1 בספטמבר 1959) היה מבוני תל אביב, נמנה עם יוזמי הקמת השכונות מרכז מסחרי ונווה שאנן בתל אביב, ושכונת קריית מטלון בפתח תקווה.

==ביוגרפיה==
מטלון נולד ביפו, בן למשפחה היהודית הראשונה בעיר. הוא למד במקווה ישראל והיה מראשוני הספרדים שסיימו בית ספר זה. אחר כך למד משפטים ובשנת 1896 פתח משרד לעריכת דין ביפו ונמנה עם עורכי הדין הראשונים בעיר. עסק בפעילות ציבורית והקים את אגודת "מגן", שפעלה להתקרבות בין יהודים לערבים ביפו. אגודה זו פעלה כמעט עד מלחמת העולם הראשונה.

בשנת 1900 התכתב עם הרצל והוזמן כציר לקונגרס הציוני. בשנת 1913 עבר לתל אביב. קנה ב-5,400 פרנקים מגרש בן 100 אמות בתל אביב (לאחר הכרזת העצמאות קנתה ארצות הברית בית זה והוא היווה את השגרירות הראשונה בארץ).

בשנים 1917-1910 יצאה המשפחה לגלות במצרים ואחרי מלחמת העולם הראשונה השתכנה ביפו. משה מטלון התקרב למאיר דיזנגוף ועזר לו לקנות אדמות לתל אביב, וכך קנה את אזור רחוב המלך ג'ורג', כיכר דיזנגוף, הבימה, רמת אביב ועוד. בשנות ה-20 עבר משה מטלון להתעסק בבנייה ובנה את אזור המרכז המסחרי ולימים נקרא הרחוב על שמו וביתו הוקם בו (בפינת הרצל) ב-1913.

כיהן כחבר אספת הנבחרים הראשונה והשנייה.

בשנות ה-40 בנה את קריית מטלון בפתח תקווה.[https://web.archive.org/web/20140110001017/http://www.rishonim.org.il/petach-tikva/Info/site_show.aspx?id=14]

נקבר בבית עלמין נחלת יצחק בתל אביב.

בניו אליעזר, עמנואל, נתנאל (סרטון במלאת 100 שנים להולדתו) ועוזיאל. נכדו הוא עו"ד מוריאל מטלון

== הערות שוליים ==
משה מטלון היה שותף להקמתה של "אגודת המגן" עם שמעון מויאל, אברהם אלמליח, ניסים מלול ועוד מראשי הקהילה הספרדית.(בתוך : רחל הרט, "קרובים- רחוקים, יחסי יהודים וערבים ביפו ובתל אביב 1930-1881", רסלינג, תל אביב 2014, עמ' 68-67) 

קטגוריה:יפו: אישים
קטגוריה:תל אביב-יפו: אישים
קטגוריה:פתח תקווה: אישים
קטגוריה:בוגרי בית הספר החקלאי מקוה ישראל
קטגוריה:אנשי היישוב הוותיק ילידי ארץ ישראל
קטגוריה:חברי אספת הנבחרים הראשונה
קטגוריה:חברי אספת הנבחרים השנייה
קטגוריה:מייסדי שכונות בארץ ישראל
קטגוריה:אישים הקבורים בבית הקברות נחלת יצחק
קטגוריה:אישים שעל שמם שכונות בישראל
קטגוריה:ישראלים שנולדו ב-1872
קטגוריה:ישראלים שנפטרו ב-1959
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
אזורי הכיבוש בגרמניה

אזורי הכיבוש בגרמניה הם אזורים בגרמניה שהיו נתונים במשטר צבאי של בעלות הברית בשנים 1945–1949, בעקבות כניעת גרמניה הנאצית בתום מלחמת העולם השנייה.

גרמניה מערבית לקו אודר-נייסה חולקה לארבעה אזורי כיבוש למטרות ניהול המדינה.
ארבעת האזורים חולקו בין ארבע בעלות הברית (ארצות הברית, בריטניה, צרפת וברית המועצות). החלוקה בוצעה בהתאם להבנות ועידת יאלטה ולהסכם בוועידת פוטסדאם שנוסח ביולי 1945. במקביל חולקה גם העיר ברלין לארבעה אזורים. שטחים גרמניים שהיו מזרחית לקו אודר-נייסה הועברו לידי פולין וברית המועצות.

האזור האמריקאי כלל את אזור המדינות בוואריה והסן אשר בדרומה של גרמניה ואת חלקיה הצפוניים של המדינה המודרנית באדן-וירטמברג. גם ערי הנמל הצפוניות ברמן (שעל גדות הווזר) וברמרהאפן (במקום המפגש של הווזר עם הים הצפוני) הושמו תחת ממשל צבאי אמריקאי עקב רצונם של האמריקאים בנקודת מאחז בצפונה של גרמניה.

האזור הבריטי כלל את המבורג (על פי הגבולות ששורטטו בידי הנאצים בשנת 1937), שלזוויג-הולשטיין (שהוקמה על בסיס הפרובינציה הפרוסית בשם זה), סקסוניה התחתונה (אחודן של בראונשווייג, אולדנבורג ושאומבורג-ליפה עם פרובינציית הנובר הפרוסית), ונורדריין-וסטפאליה (איחודן של ליפה, חלקה הצפוני של ריינלנד ווסטפאליה).

האזור הצרפתי היה אזור קטן שניתן לצרפתים מידי הבריטים והאמריקאים וכלל את מדינת באדן, ריינלנד-פפאלץ וכן חבל הסאר ניתן לצרפת תחת משטר פרוטקטורט.

אזור הכיבוש הסובייטי שבמזרח כלל את שטחי תורינגיה, סקסוניה, סקסוניה-אנהלט, ברנדנבורג ומקלנבורג-מערב פומרניה.

על שטחי הכיבוש של ארצות הברית, בריטניה וצרפת (למעט חבל הסאר) הוקמה בשנת 1949 הרפובליקה הפדרלית של גרמניה ("גרמניה המערבית"). בשטחי הכיבוש הסובייטיים הוקמה הרפובליקה הדמוקרטית הגרמנית.

ברלין המערבית הייתה בפועל מובלעת של גרמניה המערבית, אולם דה יורה הייתה תחת אזור הכיבוש בגרמניה, עד איחוד גרמניה ב-1990.

==ראו גם==
* אזורי הכיבוש באוסטריה
* פלישת בעלות הברית המערביות לגרמניה
* דה-נאציפיקציה

==קישורים חיצוניים==

==הערות שוליים==

קטגוריה:שלטון הכיבוש של בעלות הברית בגרמניה
קטגוריה:יחסי ארצות הברית – גרמניה
קטגוריה:יחסי ברית המועצות – גרמניה
קטגוריה:יחסים צבאיים גרמניה – הממלכה המאוחדת
קטגוריה:יחסי גרמניה–צרפת
גרמניה
קטגוריה:מדינות וטריטוריות שהוקמו ב-1945
אזורי הכיבוש באוסטריה

חלוקת אוסטריה
חלוקת וינה לאזורי הכיבוש
לאחר סיום מלחמת העולם השנייה וכיבוש אוסטריה, חולק שטחה לארבעה אזורי כיבוש אשר נוהלו בידי ארבע בעלות הברית - ארצות הברית, הממלכה המאוחדת, ברית המועצות וצרפת. משטר הכיבוש עמד בתוקפו עד שנת 1955, עת הושבה לאוסטריה עצמאותה המלאה וריבונותה על שטחה.

== היסטוריה ==
כיבוש וינה הושלם בידי הצבא האדום ב-13 באפריל 1945, ולאחר כשבועיים הסתיים כיבוש המדינה כולה. ב-27 באפריל 1945 הוכרזה אוסטריה כמדינה עצמאית ונפרדת מגרמניה, לאחר שמאז האנשלוס ב-1938 הייתה חלק מהרייך הגרמני השלישי. יומיים לאחר מכן, ב-29 באפריל 1945, הוקמה ממשלה זמנית בידי קרל רנר ופוליטיקאים נוספים מהמפלגה הסוציאל-דמוקרטית, מפלגת העם, והמפלגה הקומוניסטית.

=== כיבוש בעלות הברית ===
אוסטריה חולקה לארבעה אזורים כדלקמן:
*מדינות פורארלברג וטירול המערבית במערב במדינה נוהלו על ידי צרפת.
*טירול המזרחית, קרינתיה ושטיריה בדרום המדינה נוהלו בידי הממלכה המאוחדת. 
*מדינות זלצבורג ורובה של אוסטריה עילית בצפון-מערב אוסטריה נמסרו לניהול ארצות הברית.
*צפון-מזרח המדינה שכלל את מדינות בורגנלנד, אוסטריה תחתית וחלק קטן מאוסטריה עילית, היה בניהול ברית המועצות. 
בדומה לברלין, חולקה גם וינה ששכנה בלב אזור הכיבוש הסובייטי, בין ארבעת הצבאות הכובשים. החלוקה נעשתה לפי מפתח רבעים, ומרכז העיר (רובע 1) נוהל לפי תורנות חודשית. 
חיילים סובייטים מסירים שלט של המפלגה הנאצית 

=== סיום הכיבוש ===
ב-25 בנובמבר 1945 התקיימו הבחירות הראשונות במדינה. משטר הכיבוש נמשך עשר שנים והסתיים באופן רשמי ב-15 במאי 1955 עם חתימת אמנת המדינה האוסטרית. האמנה נכנסה לתוקפה ב-27 ביולי 1955 ואחרוני הכוחות הצבאיים הזרים עזבו את שטח המדינה ב-25 באוקטובר 1955. למחרת קיבלה אוסטריה את חוק הנייטרליות (Bundesverfassungsgesetz über die Neutralität Österreichs), ויום זה נקבע כיום חגה הלאומי.

==ראו גם==
* אזורי הכיבוש בגרמניה
* האדם השלישי (סרט)
* ארבעה בג'יפ

==קישורים חיצוניים==

* 

קטגוריה:בעקבות מלחמת העולם השנייה: אוסטריה
אוסטריה
קטגוריה:המאה ה-20
קטגוריה:מדינות וטריטוריות שהוקמו ב-1945
הנס המלכותי של האימפריה הרומית הקדושה

הנס המלכותי של האימפריה הרומית הקדושה היה דגל זהב אשר הוטען בעיט דו ראשי שחור בעל טלפיים אדומים.

לאימפריה הרומית הקדושה אשר התקיימה בין המאה ה-9 ועד לשנת 1806 לא היה דגל לאומי אלא הצבעים שחור וזהב שימשו כצבעי הקיסר והופיעו בנס: עיט שחור על רקע זהב. עיצובו של הנס שונה מעט בסוף המאה ה-13 או בתחילת המאה ה-14 כאשר מקור העיט וטלפיו נצבעו באדום. מתחילת המאה ה-15 הפך העיט לדו-ראשי.

עם פירוקה של האימפריה בידי נפוליאון בונפרטה בשנת 1806 הוסיף בית הבסבורג להניף את צבעי השחור-זהב כדגלה של האימפריה האוסטרית עד תבוסתה במלחמת העולם הראשונה בשנת 1918.

== ראו גם ==
* סמל האימפריה הרומית הקדושה

==קישורים חיצוניים==

* 
* [http://www.flaggenlexikon.de/fdtlhi1r.htm האימפריה הרומית הקדושה של המדינות הגרמניות]

==הערות שוליים==

האימפריה הרומית הקדושה
האימפריה הרומית הקדושה

קטגוריה:האימפריה הרומית הקדושה
קטגוריה:האימפריה האוסטרית
עגלה

עגלת משא המונעת בידי אדם
עגלה היא אמצעי שינוע ללא יכולת הנעה עצמית, המיועד לגרירה על ידי אדם, בהמה, או רכב ממונע. לעגלות יש בדרך כלל שניים עד ארבעה גלגלים והן מיועדת לנשיאת משאות כבדים ונוסעים.

== היסטוריה ==

עגלות הוזכרו עוד בספרות של העת העתיקה; הספר ההודי ריג ודה קובע כי האיש והאישה שווים כשני גלגלי העגלה. העגלות הראשונות שימשו לנשיאת תבואה חקלאית, במשקל של כמה עשרות קילוגרמים, ונסחבו בידי האדם עצמו. עם הזמן, בעלי חיים, כדוגמת סוסים, חמורים ואפילו כלבים שימשו כנושאי עגלות.

המילה עגלה במשמעותה העדכנית מופיעה במקרא כשיוסף שולח לאביו יעקב עגלות להביאו עם משפחתו למצרים, ועגלה המובילה את ארון הברית בחזרה מעיר הפלשתים עזה לשבט יהודה. במילה עגלה יש את השורש עג"ל, מילה שבאכדית עתיקה ובשפות השמיות העתיקות פירושה עיגול או גלגל, ודומה לה עקל, עקלקל, ומעגל המקראיים (ייתכן שהאות קו"ף נהגתה כהגיית הגימ"ל כיום). מילים בעלי שורש דומה היו קיימות בשפות הפיניקיות, בארמית, ונשתמרו גם בשפה הערבית (عقال עקאל). כך גם בגרמנית קדומה ובשפה הקדם הודו-אירופאית, וועיל, ווגיל, או וועגיל, שהתגלגלו למילה wheel (הנכתבת ווהיל) וכן ובמילה wagon שבמקורה נהגתה ווגין בכל צורות המילה השתמר צליל גלגל המים הקדום.

== סוגי עגלות ==
* כרכרה דו מושבית – עגלה שנמשכת על ידי אדם או בהמה, שימשה, בין השאר, להסעת נוסעים רמי-דרג.
* עגלת נשיאה או עגלת משא – מיועדת לנשיאת חפצים כבדים או כמות רבה של חפצים. משמשת בדרך כלל לנשיאה של תבואה, כדוגמת קש ומצרכי מזון.
* עגלת תינוק – עגלה בעלת שלושה או ארבעה גלגלים המיועדת לסחיבת תינוק או שניים ('עגלה לתאומים').
* עגלת קניות – עגלה המסופקת לצרכנים בחנויות, לרוב במרכולים, על ידי הנהלת החנות על מנת שיוכלו להעמיס עליה מצרכים ולהובילם.
* מריצה – עגלה בעלת גלגל אחד המונעת על ידי אדם ומשמשת לנשיאת משאות למרחקים קצרים.
* פלטפורמה (עגלה שטוחה) – מכילה רק משטח נשיאה, גלגלים וריתמות. אין עליה מושבים, מעקות או כל דבר אחר.

== גלריה ==
{| align=center
|<gallery widths="140px" heights="160px" perrow="4">
תמונה:Cart.jpg| עגלה מעץ מצרפת.
תמונה:DirkvdM cuba horsecart.jpg|עגלת סוס, מסנטיאגו דה קובה.
תמונה:Windmill and Cart.JPG|עגלת מטען, טקסס.
תמונה:Rusty Cart Wheel 2000px.jpg|גלגל של עגלה.
תמונה:Australian cart.jpg|עגלה מאוסטרליה.
תמונה:Cernuschi Museum 20060812 147.jpg|פסל סיני מתקופת שושלת סווי של עגלה הנישאת בידי שור.
תמונה:Mormon Pioneer handcart statue.jpg| פסל של עגלה ידנית לנשיאה.
File:Beladen paard en wagen voor een levensmiddelenveiling met op de achtergrond het , Bestanddeelnr 255-1901.jpg|עגלת מסע "פלטפורמה", עם סוסה. תל אביב. 1964
 </gallery>
|}

==קישורים חיצוניים==

* [https://terms.hebrew-academy.org.il/Millonim/ShowMillon?KodMillon=84 מילון למונחי סוס, רתמה, עגלה ומחרשה] (1948), באתר האקדמיה ללשון העברית
* 

==הערות שוליים==

קטגוריה:כלי רכב
קטגוריה:שינוע
*
מחוזות הפיליפינים

מבחינה מנהלית הפיליפינים כוללת 17 מחוזות (rehiyon). המחוזות מאוגדות לפי 3 קבוצות איים. המחוזות מחולקים ל-81 פרובינציות. המחוזות הוקמו לראשונה בשנת 1972 כאשר מספרם היה 11. מאז בוצעו כמה שינויים לרבות פיצול מחוזות.

מפת מחוזות הפיליפינים

{| border="1" cellspacing="0" style="border-collapse:collapse;" class="wikitable sortable"
|-
| קבוצת איים|| שם ||מפה || בירה || שם בשפת המקור || אוכלוסייה נכון לשנת 2020 ||שטח
|-
| rowspan=8 align="center" style="background:#eee;" | לוזון
| מטרופולין מנילה||מנילה|| National Capital Region|| 13,403,551|| 618
|-
| מחוז קורדילרה||בגיו || Cordillera Administrative Region|| 1,791,121||19,422 
|-
| מחוז אילוקוס||סן פרננדו|| Ilocos Region|| 5,292,297|| 13,012
|-
| מחוז עמק הקגיאן||טוגואראו || Cagayan Valley|| 3,679,748||28,229 
|-
| מחוז מרכז לוזון||סן פרננדו || Central Luzon|| 12,387,811||22,014 
|-
| מחוז קלבארזון||קלמבה|| Calabarzon|| 16,139,770||16,873
|-
| מחוז מימארופה||קלפן|| MIMAROPA|| 3,212,287||29,621
|-
| מחוז ביקול||לגספי|| Bicol Region|| 6,067,290||18,186
|-
| rowspan=3 align="center" style="background:#eee;" | ויסאיאס
| מחוז מערב ויסאיאס||אילוילו || Western Visayas || 7,935,531||20,794 
|-
| מחוז מרכז ויסאיאס||סבו סיטי || Central Visayas || 8,046,285||15,488 
|-
| מחוז מזרח ויסאיאס||טקלובן || Eastern Visayas || 4,531,512||23,251 
|-
| rowspan=6 align="center" style="background:#eee;" | מינדנאו
| מחוז חצי האי זמבואנגה||פגדיאן || Zamboanga Peninsula || 3,862,588||17,056 
|-
| מחוז צפון מינדנאו||קגאיאן דה אורו || Northern Mindanao || 5,007,798||20,496 
|-
| מחוז דבאו||דבאו סיטי || Davao Region || 5,223,802||20,357 
|-
| מחוז סוקסקסארג'ן||קורונאדל || Soccsksargen || 4,351,773||22,513 
|-
| מחוז קרגה||בוטואן || Caraga || 2,795,340|21,478 ||
|-
| המחוז המוסלמי האוטונומי במינדנאו||קוטאבטו || Autonomous Region in Muslim Mindanao || 4,938,539||15,536 
|-
|}

==קישורים חיצוניים==

קטגוריה:הפיליפינים: חלוקה מנהלית
מחוזות טאיוואן

הרשויות המקומיות של טאיוואן
מבחינה מנהלית טאיוואן כוללת 13 מחוזות, 6 רשויות מקומיות ו-3 ערים. בעבר הייתה חלוקה ל"פרובינציות" כפי שהיה נהוג לפני שנת 1945. בשנת 2018 מוסדות שלטון בפרובינציות בוטלו וחלוקה זו נותרה רק בחוקה, אך לא בעלת סמכויות שלטוניות.

{| border="1" cellspacing="0" style="border-collapse:collapse;" class="wikitable sortable"
|-
! מיקום יחסי!! שם !! בירה !! שם בשפת המקור !! אוכלוסייה נכון לשנת 2016 !!שטח בקמ"ר
|-
! colspan="6" | מחוזות
|-
 ג'אנגחווה
|ג'אנגחווה
| 彰化縣
| 1,288,923|| 1,074.396
|-
 מחוז ג'יאיי
| טאיבאו
| 嘉義縣
| 524,783
| 1,901.67
|-
 מחוז שינג'ו
|זוביי
| 新竹縣
| 563,513|| 1,427.59
|-
 חוואליין
| חוואליין
| 花蓮縣
| 333,392|| 4,628.57
|-
 ג'ינמן
|יינצ'נג
|金門縣
| 127,723|| 153.011
|-
 ליינצ'נג
|ננגאן
|連江縣
| 12,716|| 29.6
|-
 מיאולי
| מיאולי
| 苗栗縣
| 567,132
| 1,820.31
|-
 נאנטואו
| נאנטואו
| 南投縣
| 514,315|| 4,106.436
|-
 פנגחו
| מגונג
| 澎湖縣
| 101,758|| 141.05
|-
 פינגדונג
| פינגדונג
| 屏東縣
| 839,001|| 2,775.6003
|-
 טאידונג
| טאידונג
| 臺東縣
| 222,470|| 3,515.2526
|-
 יילאן
| יילאן
| 宜蘭縣
| 452,335|| 2,143.6251
|-
 יו'נלין
| דואוליו
| 雲林縣
| 682,066 || 1,290.84
|-
! colspan="6" | רשויות מיוחדות
|-
|גָאושְׂיוֹנְג || || 高雄市|| 2,724,134
||2,951
|-
|טאיפיי || || 臺北市||2,553,728|| 271.7 
|-
|ניו טאיפיי|| ||新北市
|4,008,113||2,052.560
|-
|טאינאן || ||臺南市
|1,841,480||1,191.6
|-
|טאוֹיוּאן || ||桃園市
|2,264,082||1,220.9
|-
||טאיג'ונג || ||臺中市
|2,916,667 ||2,214.8
|-
|-
! colspan="6" | ערים בעלות מעמד מיוחד
|-
| ג'יאיי || || 嘉義市
| 270,254|| 60.03
|-
| ג'ילונג|| || 基隆市
| 371,878 || 132.75
|-
| שינג'ו || || 新竹市
| 450,347
| 104.15
|}

==קישורים חיצוניים==

* [https://english.president.gov.tw/Page/106 השלטון המקומי]

מחוזות
דגל סקסוניה-אנהלט

דגל סקסוניה-אנהלט הוא דגלה של המדינה הגרמנית סקסוניה-אנהלט. עיצובו של הדגל הוא עיצוב ביקולור צהוב-שחור לגרסתו האזרחית כאשר הגרסה המדינית מושחתת בסמל המדינה.

עיצובו של הדגל מעוגן בחוק מדיני מ-30 בינואר 1991.הקובע את צורתו של הדגל, צבעיו, יחסיו והשימוש בו.

עם תבוסת גרמניה הנאצית בסופה של מלחמת העולם השנייה, הניפה סקסוניה-אנהלט את דגלה ההיסטורי דאז. אולם, עם הקמתה של גרמניה המזרחית וביטול החלוקה למדינות בוטל גם דגל זה. נפילתה של חומת ברלין ואיחוד גרמניה הובילו להקמתה מחדש של המדינה. הדגל הנוכחי הונף באופן לא רשמי משנת 1989 ועד לאימוצו החוקי.

==ראו גם==
* סמל סקסוניה-אנהלט

* 

==קישורים חיצוניים==

סקסוניה-אנהלט

קטגוריה:סקסוניה-אנהלט
סקסוניה-אנהלט
ג'בעה

אל-גַ'בְּעָה (ערבית: الجبعة) הוא כפר פלסטיני, השוכן על כביש 367 בפאתי יישובי גוש עציון מכיוון מערב. הכפר שייך לנפת בית לחם ומרחקו 15 ק"מ מבית לחם ו-17 ק"מ מחברון. המרחק מהקו הירוק הוא 3 ק"מ. שטח הכפר 10,099 דונמים, שמתוכם 1,002 שטח בנוי. לפי הלשכה הפלסטינית לסטטיסטיקה היו בכפר ב-2016 1,128 תושבים
. רוב התושבים מתפרנסים מחקלאות, והגידולים העיקריים הם שקדים, ענבים וזיתים.

==היסטוריה==
חוקרים מסוימים זיהו את ג'בעה עם היישוב המקראי גבעה שבנחלת שבט יהודה, הנזכר בספר יהושע ט"ו, נ"ז (להבדיל מיישובים אחרים באותו שם, הידוע בהם גבעה, או גבעת שאול, בנחלת בנימין). משה כוכבי שלל זיהוי זה.<ref></ref> 

בגבעה מעל הכפר ממוקמת ח'רבת אבו טוין, בין השנים 1974–1975 נערכה במקום חפירת הצלה מטעם האוניברסיטה העברית, בניהולו של עמיחי מזר. במהלך החפירה, נחשף חלק ממבנה בנוי חצר מרכזית המוקפת חדרים. נחשף השער למבנה ושלושה מחדריו. לפי מזר, מדובר במצודה אשר נבנתה בתקופת הברזל II והמשיכה לתוך התקופה הפרסית בארץ ישראל. במקביל לחפירה התבצע סקר בסמוך למצודה במהלכו נתגלו שרידי מבנים וחרסים מתקופת הברזל II.

=== התקופה העות'מאנית ===
החוקר הצרפתי ויקטור גרן ביקר בג'בעה בשנת 1863, ותיאר אותו ככפר דל, שמספר תושביו לא עולה לא מאה איש. הוא הבחין במקום בבתים נושנים, מערות מלאכותיות, בורות מים וקבר חצוב בסלע. הוא הציע כי אלו שרידיה של עיר יהודית או כנענית קדומה שנשאה גם כן את אותו השם, אולי גבעה הנזכרת בתיאור ערי מחוז ההר של יהודה.<ref name=":02"></ref>

===בתקופת המנדט הבריטי===
במפקד אוכלוסין 1922 של ארץ ישראל שנערך על ידי שלטונות המנדט הבריטי, הייתה אוכלוסיית הכפר 122 מוסלמים, ובמפקד 1931 היא גדלה ל-176 מוסלמים אשר שכנו ב-36 בתים.

בסקר הכפרים בשנת 1945 האוכלוסייה בכפר הייתה 240 מוסלמים, ושטח הקרקע הכולל של הכפר היה 5,593 דונם.

לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית, ולאחר הסכמי שביתת הנשק בתום מלחמת העצמאות ב-1949, עבר משליטה בריטית לירדנית.
===לאחר 1967===
בעקבות מלחמת ששת הימים, ב-1967, עבר הכפר משליטה ירדנית לישראלית.

לאחר הסכם אוסלו ב-1995, השטח הבנוי במרכז הכפר סווג כשטח B, אך רוב אדמות הכפר סווגו כשטח C, בו שליטה ישראלית מלאה.

על פסגת ההר החולש על הכפר מצפון מערב, נתפסו אדמות לצרכים צבאיים ועליהן הוקמה ב-25 ביולי 1984 היאחזות נח"ל, שאוזרחה בשנת 1997 בשם גבעות. בשנת 2001 החלה תכנונה של עיר בת 6,000 יחידות דיור במקום. ב-2007 אישר המינהל האזרחי הקמת 550 יחידות דיור במקום. ב-2012 התיר שר הביטחון, אהוד ברק, להקים במקום כפר נוער לבעלי צרכים מיוחדים. בשנת 2014 הפקיעה מדינת ישראל 4,000 דונם מהאדמות באזור הכפר לצורך הקמת העיר המתוכננת.

בעשור השני של המאה ה-21 החל הכפר לסבול מפעולות "תג מחיר" שכללו ונדליזם ונזק לרכוש.

==מחסום ג'בעה==
זמן קצר לאחר הקמת ההתנחלויות הראשונות בגוש עציון בשנת 1969, הפקיעה מדינת ישראל כ-500 דונם מאדמות הכפר לצורך סלילת כביש 367, כביש גישה לגוש עציון מכיוון שפלת יהודה. הכביש עובר בשולי השטח הבנוי של הכפר. בשנת 2001 הוקם כקילומטר ממערב לכפר "מחסום ג'בעה". המעבר במחסום מותר ליהודים בלבד תושבי גוש עציון ודרך הגישה של תושבי הכפר אל הכביש נחסמה.

באוקטובר 2015 נדקר חייל בכתפו במחסום ג'בעה על ידי תושב הכפר צוריף. החייל פונה לבית החולים במצב קל.

==לקריאה נוספת==
* 
==קישורים חיצוניים==

==הערות שוליים==

קטגוריה:נפת בית לחם
קטגוריה:הרשות הפלסטינית: יישובים
קטגוריה:יישובים ערביים המשמרים שם עברי
מחוזות טג'יקיסטן

מבחינה מנהלית טג'יקיסטן כוללת 2 מחוזות (viloyat), מחוז אוטונומי, נפות בכפיפות מרכזית ואזור הבירה. המחוזות מחולקים בחלוקת משנה לנפות. חלוקה זו התגבשה בשנת 1992 זמן קצר לאחר עצמאות המדינה.

מחוז אוטונומי גורנו-בדח'שאן מהווה כ-45% משטח המדינה אך מתגוררים בו כ-230 אלף תושבים בלבד.
==מחוזות==
{|class="wikitable"
|-
|colspan="6"|
|-
!מס'||שם||בירה||שם בשפת המקור||אוכלוסייה(אומדן 1 בינואר 2022)||שטח בקמ"ר
|-
|1||מחוז סוגד||ח'וג'נד||Вилояти Суғд||2,823,900||25,200
|-
|2||נפות בכפיפות רפובליקנית||דושנבה||Ноҳияҳои тобеи Ҷумҳурии ||2,101,000||28,400
|-
|3
|דושנבה
|דושנבה
|Душанбе
|1,201,800
|203
|-
|4||מחוז ח'תלון||בוח'תר||Вилояти Хатлон||3,530,000||24,700
|-
|5||מחוז גורנו-בדח'שאן||חורוג||Вилояти Мухтори Кӯҳистони Бадахшон||230,100||62,900
|}

==קישורים חיצוניים==

* [https://base.spinform.ru/show_doc.fwx?rgn=2205 חוק השלטון המקוי] 
==הערות שוליים==

מחוזות
קטגוריה:רמת החלוקה המנהלית הראשונה לפי מדינה
מחוזות טורקמניסטן

מבחינה מנהלית טורקמניסטן מחולקת ל-5 מחוזות (welayat) ואזור הבירה. המחוזות מחולקים בחלוקת משנה לנפות.

בשנת 2018 שטח ששייך לבירת המדינה הוגדל באופן משמעותי.

בראש כל ממוז עומד מושל שמקבל מינוי מנשיא המדינה.

==מחוזות==
{|class="wikitable"
|-
|colspan="7"|מחוזות טורקמניסטן
|-
!מס'||שם||בירה||שם בשפת המקור||אוכלוסייה (מפקד 2022)||שטח||צפיפות
|-
|1||מחוז אחאל||אשגבאט||Ahal welaýaty||886,845||97,160||9.128
|-
|2||מחוז בלקן||בלקנאבאט||Balkan welaýaty||529,895||139,270||3.805
|-
|3||מחוז דשוגוז||דשוגוז||Daşoguz welaýaty||1,550,354||73,430||21.11
|-
|4||מחוז לבאפ||טורקמנאבט||Lebap welaýaty||1,447,298||93,730||15.44
|-
|5||מחוז מרי||מרי||Mary welaýaty||1,613,386||87,150||18.51
|-
|6||אשגבאט||אשגבאט||Mary welaýaty||1,030,063||470||2,192
|}

==קישורים חיצוניים==

* [https://web.archive.org/web/20200106205053/http://www.stat.gov.tm/ru/ba-sahypa/administrativno-territorialnoebr-delenie-turkmenistana/ טורקמניסטן - חלוקה מנהלית] 

==הערות שוליים==

מחוזות
טורקמניסטן
זעתרה

זעתרה (ערבית: زعترة) היא עיירה פלסטינית המתפרסת במרחב שמצפון להרודיון, כ-11 ק"מ דרום מזרחית לבית לחם, לצד כביש 398, ושייכת לנפת בית לחם. זעתרה הוא היישוב המרכזי של בני שבט התעמרה. לפי הלשכה הפלסטינית המרכזית לסטטיסטיקה, ב-2007 מנתה אוכלוסיית זעתרה 6,289 תושבים.
==היסטוריה==
מצפון לכפר נמצאת ח'רבת אום א-טלע בה נמצאו, בסקר שנערך לאחר מלחמת ששת הימים, ממצאים מתקופת הברזל א'.

תחילתו של היישוב ב-1930 בעקבות מעברם של בני השבט למגורי קבע. מקור שמו של היישוב בצמח הזעתר.

בתקופת המנדט הבריטי ניטע יער אורנים בגבעות שמצפון לכפר.

בשנת 2002, לצורך בניית כביש 398, "כביש עוקף זעתרה", הופקעו אדמות באזור הכפר.

==קישורים חיצוניים==

==הערות שוליים==

קטגוריה:נפת בית לחם
קטגוריה:מדבר יהודה
קטגוריה:הרשות הפלסטינית: יישובים
דאפי (זמרת)

איימי אן דאפי (באנגלית: Aimée Ann Duffy; נולדה ב-23 ביוני 1984), המוכרת תחת שם הבמה דאפי (Duffy), היא זמרת ולשית.

==קורות חיים==
איימי אן דאפי נולדה בבנגור, גוויניד' וגדלה בנפיין. יש לה שתי אחיות, קלי וקייט. היא מדברת ולשית כשפת אימה. הוריה התגרשו כאשר היא הייתה בגיל 10. אחרי שגמרה את לימודיה, היא נסעה לשנה לשווייץ כדי לעבוד. מאוחר יותר, היא התחרתה בתוכנית הריאליטי "Pop Idol" ששם היא הגיעה למקום שני בתחרות.

ב-2008, דאפי הוציאה את אלבומה "Rockferry" שנכנס למקום הראשון בבריטניה. האלבום מכר יותר מחמשה מיליון וחצי עותקים בעולם. ב-2009, היא זכתה בשלושה פרסי המוזיקה הבריטית: פריצת השנה, אלבום השנה וזמרת השנה וכך הפכה להיות האמנית שקיבלה הכי הרבה פרסים בטקס באותה שנה. היא גם זכתה בפרס גראמי על האלבום הווקלי הטוב ביותר והיא הייתה מועמדת לעוד שני פרסים ביניהם פרס גראמי לתגלית השנה. דאפי היא הזמרת הוולשית הראשונה מזה עשרים ושבע שנים שהשיר שלה, "Mercy", צעד במקום הראשון.
ב-2010 הוציאה את האלבום "Endlessly".

ב-25 בפברואר 2020 הוציאה הודעה מפתיעה בה סיפרה שסוממה, נחטפה, ונאנסה. דאפי לא תיארה מתי קרתה החטיפה אך ציינה בהודעה נוספת כחודש וחצי לאחר ההודעה הראשונה שנחטפה ביום ההולדת שלה, הוטסה למדינה זרה ונאנסה בחדר מלון במשך מספר ימים.

== דיסקוגרפיה ==
===אלבומי אולפן===
* 2008: Rockferry
* 2010: Endlessly

===אלבומים אחרים===
* 2004: Aimée Duffy
* 2008: Live from London
* 2008: FNMTV Live
* 2009: Deluxe EP
* 2009: Live at the Theater of Living Arts - August 6, 2008
* 2010: Spotify Session
* 2011: NRJ Live Sessions: Duffy

==פילמוגרפיה==
* 2008: סאטרדיי נייט לייב - עצמה
* 2010: פטגוניה - סיסי
* 2015: אגדת האחים קריי - טימי יורי

== קישורים חיצוניים ==

* 

* 
* בועז כהן, [http://www.nrg.co.il/online/47/ART2/199/892.html?hp=47&cat=309 עוד מהטוב הזה: על האלבום של דאפי], באתר nrg, 15 בינואר 2011

==הערות שוליים==

קטגוריה:זמרות פופ בריטיות
קטגוריה:זוכי פרס המוזיקה הבריטית
קטגוריה:זמרות ולשיות
קטגוריה:זמרות-יוצרות ולשיות
קטגוריה:זוכות פרס גראמי
קטגוריה:אמני A&M רקורדס
קטגוריה:נפגעי ונפגעות תקיפות מיניות
קטגוריה:בריטיות שנולדו ב-1984
קטגוריה:בריטים שנולדו ב-1984
מיקאל פיאטרוס

מיקָאֱל פיאטרוס (בצרפתית: Mickaël Piétrus; נולד ב-7 בפברואר 1982 בלז אבים, גוואדלופ) הוא כדורסלן יליד גוואדלופ בעל אזרחות צרפתית. פיאטרוס משחק בעמדת הקלע/פורוורד ומתנשא לגובה של 1.97 מטר. מיקאל הוא אחיו של הכדורסלן פלורן פיאטרוס.

==קריירת משחק==
===פו אורטז===
פיאטרוס החל לשחק כדורסל במסגרת קבוצות הילדים והנערים של פו אורטז. ובתחילתה של עונת 1998/99, הוקפץ לקבוצת הבוגרים של המועדון. בעונתו הראשונה, זכה למספר רב של דקות משחק וסיים את העונה עם ממוצעים של 9 נקודות וכ-3.5 כדורים חוזרים. פיאטרוס סייע לקבוצתו במשך ארבע עונות לזכות בארבע אליפויות צרפת (98/99, 99/00, 00/01, 02/03) ובשני גביעי צרפת (01/02, 02/03).

===גולדן סטייט ווריורס===
בעקבות יכולת זאת, פיאטרוס חוזר על ידי מספר קבוצות פאר באירופה. אך, נרשם לדראפט ה-NBA ונבחר במקום ה-11 על ידי הגולדן סטייט ווריורס. פיאטרוס שיחק בקבוצה חמש עונות, שבהן קבוצתו התקשתה לעלות למשחקי הפלייאוף מלבד עונתו הלפני אחרונה בקבוצה, עונת 2006/07. באותה עונה פיאטרוס רשם את הממוצעים הגבוהים שלו בקבוצה, 11.1 נקודות ו-4.5 כדורים חוזרים בנוסף לכחסימה בממוצע למשחק.

===אורלנדו מג'יק===
פיאטרוס סיכם במדיה של אורלנדו לאחר שעזב את הווריורס. בהופעת הבכורה שלו, קלע 20 נקודות נגד אטלנטה הוקס ונהפך תוך מספר משחקים בודדים לשחקן המפתח של הקבוצה. באחד המשחקים הטובים שלו קלע 5 מזריקותיו מקו־השלוש. והוביל את המג'יק למשחקי הפלייאוף כבר בעונתו הראשונה. למרות, שבמהלך העונה נפצע פעמיים והחמיץ 25 משחקים.

פיאטרוס שב לשחק כעבור מספר שבועות ושב לכושרו הרגיל. בנוסף לכך, הוביל את הקבוצה לגמר ה-NBA נגד לוס אנג'לס לייקרס, כשבגמר המזרח, קבוצתו מדיחה את קליבלנד קאבלירס ואת ה-MVP של העונה, לברון ג'יימס.

===פיניקס סאנס===
ב-18 בדצמבר 2010 הועבר פיאטרוס לפיניקס סאנס בטרייד שכלל גם את וינס קרטר, ג'ייסון ריצ'רדסון והידו טורקוגלו.

===נבחרת לאומית===
פיאטרוס היה חבר בסגלי נבחרות צרפת עד גיל 15, עד גיל 18 ועד גיל 21. בשנת 2004, נכנס לסגל הנבחרת הבוגרת של צרפת, וזכה עימה במדליית הארד באליפות אירופה של שנת 2005 ורשם עימה את הישג השיא שלה באליפות העולם, כשעזר לה לסיים במקום החמישי, באליפות של שנת 2006

==קישורים חיצוניים==

* [http://www.nba.com/playerfile/micka%c3%abl_pi%c3%a9trus דף השחקן] באתר ה-NBA
* [https://web.archive.org/web/20070429092228/http://www.mickael-pietrus.com/fr/index.php?langue=en אתר על אודות השחקן]

==הערות שוליים==

קטגוריה:כדורסלנים גוואדלופים
קטגוריה:כדורסלנים צרפתים
קטגוריה:כדורסלני נבחרת צרפת
קטגוריה:כדורסלני פו אורטז
קטגוריה:כדורסלני גולדן סטייט ווריורס
קטגוריה:כדורסלני אורלנדו מג'יק
קטגוריה:כדורסלני פיניקס סאנס
קטגוריה:כדורסלני בוסטון סלטיקס
קטגוריה:כדורסלני טורונטו ראפטורס
קטגוריה:בחירות דראפט של גולדן סטייט ווריורס
קטגוריה:צרפתים ממוצא גוואדלופי
קטגוריה:צרפתים שנולדו ב-1982
קטגוריה:גוואדלופים שנולדו ב-1982